**Henry Fordin syntymän 150-vuotisjuhlaa vietetään ympäri maailman**

**Helsinki, 14.8.2013** – Heinäkuun lopulla, 30.7.2013, tuli kuluneeksi 150 vuotta Henry Fordin syntymästä. Henry Fordin merkitys on tunnustettu ympäri maailman, sillä hänen innovatiiviset ideansa mullistivat liikenteen ja toivat helpon paikasta toiseen liikkumisen massojen ulottuville.

Henry Fordia ja hänen saavutuksiaan juhlitaan koko meneillään oleva vuosi.

**Parempaa maailmaa kohti**

Henry Fordin massoille esittelemä autoteollisuus muutti maatalouden tuottavaksi teollisuudeksi sekä urbaaniksi markkina-alueeksi. Monet historioitsijat pitävät Yhdysvaltojen keskiluokan syntymistä Henry Fordin ansiona. Hänen aikanaan vallankumouksellinen ”korkea minimipalkkansa” muodosti ennakkotapauksen, jonka mukaan yrityksen varallisuus jakautuu oikeanmukaisesti ja joka vaikutti myöhemmin johtamiskäytäntöihin.

Henry Ford ponnisteli tehdäkseen Ford Motor Companysta taloudellisesti vakaan. Läpimurto tapahtui Fordin ikonisen T-mallin myötä, joka tuotiin markkinoille lokakuussa 1908 ja joka aloitti uuden aikakauden Yhdysvalloissa. T-mallia valmistettiin ja myytiin yli 15 miljoonaa kappaletta − Ford laittoi kansakunnan pyörien päälle.

Henry Fordin innovatiivinen henki on näkynyt monissa muissakin muodoissa T-mallin menestyksen jälkeen:

* **Liikkuva kokoonpanolinja**: Henry Ford esitteli vuonna 1913 ensimmäisen liikkuvan autojen kokoonpanolinjan. T-mallin valmistamiseen käytettävä aika lyheni 18 kuukaudessa 12,5 työtunnista 1,5 työtuntiin. Tapauksesta alkoi modernin autoteollisuuden aikakausi.
* **Viiden dollarin työpäivä**:Pienentääkseen korkeaa työntekijöiden vaihtuvuutta Henry Ford yli kaksinkertaisti työntekijöiden palkan vuonna 1914 2,34 dollarista viiteen dollariin. Samalla työpäivä lyheni yhdeksästä tunnista kahdeksaan tuntiin.
* **Vertikaalinen integraatio**: Henry Ford halusi omistaa, käyttää ja koordinoida kaikki tarvittavat resurssit, joita autojen tuotantoon tarvittiin parantaakseen autojen laatua. Vertikaalisena integraationa tunnettu periaate otettiin käytäntöön vuonna 1927 A-mallissa.

“Isoisoisäni ja etenkin hänen innovaatioperintönsä, innostavat meitä sitoutumaan edelleen vahvaan liiketoimintaan, upeisiin tuotteisiin ja parempaan maailmaan”, sanoo Bill Ford (Ford Executive Chairman). “Tuomme valtavan määrän teknologiaa miljoonien ihmisten saataville, kehitämme uusia tuotteita, joita asiakkaat haluavat ja arvostavat, sekä luomme kasvua tuomalla uusia työpaikkoja ja liikkuvuutta maailmaan”.

**Innovaation henki ohjaa tämän päivän Fordia**

Henry Fordin luoma henki ohjaa Ford Motor Companyn toimintaa edelleen. Se näkyy uusimmissa monipuolisissa ajoneuvoissa, joita ovat mm. F-150-avopakettiauto, Mustang-urheiluauto ja Fusion Hybrid -sedan. Ilmapiiri näkyy edelleen Fordin tekniikassa, kuten Ford SYNCissä, joka on yrityksen luoma ajoneuvon sisäinen tieto- ja viihdejärjestelmä, sekä polttoainetehokkaissa EcoBoost-moottoreissa. Ilmapiiri näkyy myös Fordin työntekijöissä, jotka palvelevat asiakkaita kuudessa maanosassa.

Henry Ford kuoli 17.4.1947 83-vuotiaana. Yli 50 vuotta hänen kuolemansa jälkeen, vuonna 1999, Forbes-aikakauslehti nimesi hänet ”vuosisadan liikemieheksi” ja vuonna 2012 History-televisiokanavan dokumentti nosti hänet esiin ”yhtenä miehistä, joka oli rakentamassa Yhdysvaltoja”.

”Isoisoisäni visio oli parantaa ihmisten elämää valmistamalla autoja, jotka olivat keskivertoperheen saatavilla”, Bill Ford kertoo. ”Hänen näkemyksensä rakentaa kohtuuhintaisia, luotettavia ja tehokkaita autoja näkyy edelleen toiminnassamme ja määrittelee tämänhetkistä visiotamme”.

Lisätietoja aiheesta saat osoitteesta

<https://media.ford.com/content/fordmedia/fna/us/en/news/2013/07/16/henry-ford-150th.html>

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 177 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com